ส่วนที่ 1

ข้อมูลสรุป (Executive Summary)

บริษัท ซันวู้ดอินดัสทรีส์ จำกัด (มหาชน) (“บริษัทฯ”) บริษัทย่อย และบริษัทในเครือ
(“กลุ่มบริษัท”) ประกอบธุรกิจผลิตและจำหน่ายเฟอร์นิเจอร์ไม้ โดยเน้นผลิตภัณฑ์ที่ผลิตจากไม้สัก
เพื่อส่งออกไปจำหน่ายยังตลาดต่างประเทศ โดยมีตลาดหลักที่สำคัญคือ ตลาดสหรัฐอเมริกา
สหภาพยุโรป และ ญี่ปุ่น

กลุ่มบริษัท ประกอบด้วย บริษัท ซันวู้ดอินดัสทรีส์ จำกัด (มหาชน) บริษัท ซันแคบิเนท จำกัด
ลองซาน

วีเนียร์ จำกัด และ SWI International Holdings Co., Ltd.
และดำเนินธุรกิจอย่างครบวงจร โดยบริษัทฯ ถือหุ้นร้อยละ 100 ในบริษัทย่อย
และแต่ละบริษัทมีลักษณะการประกอบธุรกิจที่แยกแต่ละสายงานการผลิตออกจากกันอย่างชัดเจน

ลักษณะการประกอบธุรกิจของกลุ่มบริษัทฯ

-   บริษัท ซันวู้ดอินดัสทรีส์ จำกัด (มหาชน) ประกอบธุรกิจผลิตและส่งออกผลิตภัณฑ์ไม้เป็นส่วนใหญ่
    ซึ่งได้แก่เฟอร์นิเจอร์สนาม และไม้สำเร็จรูปสำหรับการก่อสร้าง/ตกแต่งบ้าน เช่น ไม้พื้น
    บานประตู หน้าบาน และกรอบบาน
    โดยเน้นทำผลิตภัณฑ์คุณภาพสูงโดยเฉพาะเฟอร์นิเจอร์สนามจากไม้สัก
    ซึ่งออกแบบโดยนักออกแบบชาวเดนมาร์ค และเนเธอร์แลนด์
    ที่มีชื่อเสียงและมีความชำนาญมาเป็นเวลานาน บริษัทฯมีโรงงานอยู่ 2 แห่ง
    ที่จังหวัดพระนครศรีอยุธยา ณ อำเภอบางไทรและอำเภอบางปะอิน

-   บริษัท ซันแคบิเนท จำกัด “ซันแคบิเนท” บริษัทฯ ถือหุ้นในซันแคบิเนท ร้อยละ 100
    ซันแคบิเนทประกอบธุรกิจผลิตเฟอร์นิเจอร์จากไม้จริงและจากไม้ MDF ซึ่งปิดผิวด้วยไม้บาง
    ซึ่งเป็นผลิตภัณฑ์สำหรับใช้ภายในบ้านและสำนักงาน
    โดยส่งออกไปจำหน่ายในต่างประเทศเป็นส่วนใหญ่ ตลาดที่สำคัญดังได้กล่าวแล้วข้างบน
    ซันแคบิเนทมีโรงงาน 2 แห่ง คือ ที่อำเภอบางปะอิน จังหวัดพระนครศรีอยุธยา และ
    อำเภอคลองหลวง จังหวัดปทุมธานี

-   บริษัท ลองซาน วีเนียร์ จำกัด “ลองซานวีเนียร์” บริษัทฯ ถือหุ้นในลองซาน วีเนียร์ ร้อยละ
    100 ลองซานวีเนียร์ ประกอบธุรกิจผลิตไม้บางเพื่อเป็นวัสดุในการปิดผิวเฟอร์นิเจอร์, ประตู,
    ฝ้า, ผนัง และวัสดุตกแต่งเรือสำราญ เพื่อส่งออกไปต่างประเทศ ตลาดที่สำคัญได้แก่
    กลุ่มประเทศยุโรป ลองซานวีเนียร์ มีโรงงาน 1 แห่ง คือ ที่อำเภอบางปะอิน
    จังหวัดพระนครศรีอยุธยา

-   SWI INTERNATIONAL HOLDINGS CO.,LTD. “SWI” บริษัทฯ ถือหุ้นใน SWI ร้อยละ 100
    SWI ประกอบธุรกิจเป็น Holdings company
    เพื่อควบคุมและถือหุ้นบริษัทที่ดำเนินธุรกิจในต่างประเทศ โดยมีรายละเอียดดังนี้

- GARDENSIDE INTERNATIONAL LTD. “GARDENSIDE” SWI ถือหุ้นใน Gardenside
ร้อยละ100 GARDENSIDE ตั้งอยู่ที่ซานฟรานซิสโก รัฐแคลิฟอร์เนีย ประเทศสหรัฐอเมริกา
ประกอบธุรกิจนำเข้าและจัดจำหน่ายเฟอร์นิเจอร์สนามจากไม้สัก โดยวิธี mail order

- LISTER LUTYENS COMPANY LIMITED “LISTER” SWI ถือหุ้นอยู่ใน LISTER ร้อยละ 40
LISTER ตั้งอยู่ในประเทศอังกฤษ ประกอบธุรกิจนำเข้าและจัดจำหน่ายเฟอร์นิเจอร์สนาม
โดยมีวัตถุประสงค์หลักในการดำเนินธุรกิจเพื่อเป็นช่องทางการจำหน่ายและการกระจายสินค้าเฟอร์นิเจอร์สนามของกลุ่มบริษัทฯในประเทศอังกฤษ
และเครือข่ายในกลุ่มสหภาพยุโรป และสาขาในสหรัฐอเมริกาฝั่งตะวันออกด้วย

Lister Lutyens ได้จัดตั้งบริษัทย่อยแห่งใหม่ใน New Jersey ประเทศสหรัฐอเมริกา ชื่อ
Lister US,LLC โดยมีวัตถุประสงค์เพื่อเป็นช่องทางการจำหน่ายเฟอร์นิเจอร์ในต่างประเทศ
โดยจะเริ่มดำเนินกิจการในปี 2547

- LISTER 1883 USA,LLC รัฐฟลอริด้า ประเทศสหรัฐอเมริกา จัดตั้งขึ้นในปี 2546
ด้วยทุนจดทะเบียน 100,000 เหรียญสหรัฐ ซันวู้ดฯ ถือหุ้นร้อยละ 90 และอีกร้อยละ 10 ถือโดย
น.ส.นริศรา

กาญจนวัฒน์ เป็นบุคคลที่เกี่ยวโยงกัน
โดยมีวัตถุประสงค์เพื่อเป็นช่องทางการจำหน่ายผลิตภัณฑ์เฟอร์นิเจอร์ในต่างประเทศ
โดยจะเริ่มดำเนินกิจการในปี 2547

หมายเหตุ : บริษัทย่อยในต่างประเทศคือ SWI International Holdings Company
Limited ได้มีมติอนุมัติการปิดบริษัทย่อยในต่างประเทศ 2 บริษัท คือ Lister Furniture, Inc
ประเทศสหรัฐอเมริกา และ Sun Wood Industries Europe, APS ประเทศเดนมาร์ก ในปี
2545 และ 2546 ตามลำดับ